FINNOMENA Market Alert: ตลาดหุ้นจีนร่วง 3 วันติดต่อ หลังรัฐคุมโรงเรียนกวดวิชา - FINNOMENA
ดัชนี Hang Seng และ CSI 300 ปิดตลาดปรับตัวลง 4.42% และ 3.53% ตามลำดับ โดยดัชนี Hang Seng ได้รับแรงกดดันโดยตรง ท่ามกลางแรงเทขายจากความกังวลประเด็นหน่วยงานกำกับดูแลมาตรการควบคุมสถาบันกวดวิชา
27 ก.ค. 2564

ดัชนี Hang Seng และ CSI 300 ปิดตลาดปรับตัวลง 4.42% และ 3.53% ตามลำดับ โดยดัชนี Hang Seng ได้รับแรงกดดันโดยตรง ท่ามกลางแรงเทขายจากความกังวลประเด็นหน่วยงานกำกับดูแลมาตรการควบคุมสถาบันกวดวิชา
การสั่งปรับ Tencent กรณีควบรวมกิจการเข้าข่ายการผูกขาดตลาด รวมไปถึงมีคำสั่งไปยัง Meituan ให้สร้างความเป็นธรรมต่อคนขับรถขนส่งอาหาร นอกจากนี้ยังมีรายงานว่า KE Holdings โดนเรียกสอบสวนจากทางการจีน กรณีผูกขาดทางการค้าด้วยการบังคับผู้พัฒนาอสังหาริมทรัพย์ ให้ลงข้อมูลเฉพาะแพลตฟอร์มของ KE Holdings เท่านั้น
ดัชนี CSI 300 แม้จะได้รับแรงกดดันทางอ้อมจากเหตุการณ์นี้ แต่ด้วยการกำกับดูแลหลายภาคส่วนในเวลาเดียวกันส่งผลให้นักลงทุนกังวลต่อทิศทางการกำกับดูแลของทางการ จีงมีแรงเทขายออกมาเช่นกัน
FINNOMENA Investment Team มีมุมมองว่าปัจจัยดังกล่าวสร้างความไม่แน่นอนสูงในระยะสั้น จึงมีคำแนะนำสำหรับนักลงทุนที่มีสัดส่วนการลงทุนในจีนแล้วให้คงสัดส่วนตามสัดส่วนในพอร์ตการลงทุนแนะนำ ส่วนนักลงทุนที่ยังไม่มีสัดส่วนการลงทุนในจีนแนะนำให้ทยอยสะสมตามตามสัดส่วนในพอร์ตการลงทุนแนะนำ ทั้งนี้ควรพิจารณาประกอบกับความเสี่ยงที่ตนเองรับได้ โดยมาตรการดังกล่าวจะส่งผลดีต่อการแข่งขันและพัฒนาอุตสาหกรรมเทคโนโลยีจีนในระยะยาว และ FINNOMENA Investment Team จะติดตามสถานการณ์อย่างใกล้ชิด
แท็ก:
FINNOMENA Market Alert
แชร์บทความ: